open-index/open-wikipedia-markdown huggingface dataset:
Το αγόρι μέσα στο παγόβουνο

«**Το αγόρι μέσα στο παγόβουνο»** (πρωτότυπος τίτλος: **«The Boy in the Iceberg»**) ονομάζεται το πρώτο επεισόδιο του πρώτου κύκλου της Αμερικανικής τηλεοπτικής σειράς κινουμένων σχεδίων του Nickelodeon *[[Άβαταρ: Ο Τελευταίος Ανεμοδαμαστής]]*. Σε σενάριο από τους δημιουργούς της σειράς, Μάικλ Τάντε ΝτιΜάρτινο και Μπράιαν Κονιέτζκο και σκηνοθεσία από τον Ντέιβ Φιλόνι, το επεισόδιο προβλήθηκε στις 21 Φεβρουαρίου του 2005. Στο επεισόδιο, δύο έφηβοι από την Νότια Φυλή του Νερού, η Ταμάρα και ο Σόκκα, βρίσκουν τυχαία τον Άανγκ, τον Άβαταρ και τον τελευταίο ανεμοδαμαστή, μέσα σε ένα παγόβουνο.

Το επεισόδιο έλαβε αναγνώριση από τους κριτικούς, οι οποίοι επαίνεσαν το γεγονός πως από το πρώτο μόνο επεισόδιο η σειρά συστήνει αποτελεσματικά τον κόσμο της και τους χαρακτήρες της.

## Πλοκή
Στον Νότιο Πόλο, η Ταμάρα, κόρη του αρχηγού της Νότιας Φυλής του Νερού, βρίσκεται με τον αδελφό της, Σόκκα σε μια βάρκα. Όσο αυτός προσπαθεί να πιάσει ένα ψάρι και αυτή εξασκείται στο να δαμάσει το νερό, καταλήγουν να τσακώνονται και εν τέλει να πέφτουν πάνω σε ένα παγόβουνο. Το παγόβουνο ραγίζει και πυροδοτεί μια ακτίνα στον ουρανό. Μέσα από το παγόβουνο βγαίνει ένα αγόρι και ένας ιπτάμενος βίσωνας. Εν τω μεταξύ, ο πρίγκιπας Ζούκο και ο θείος του, Άιρο βλέπουν την ακτίνα από το πλοίο τους και πιστεύουν πως βρήκαν τον Άβαταρ.

Το αγόρι συστήνεται στην Ταμάρα και τον Σόκκα ως Άανγκ και τους λέει πως είναι αεροδαμαστής. Χρησιμοποιώντας τον βίσωνα του Άανγκ, τον Άππα, οι τρεις τους επιστρέφουν στο χωριό στο οποίο μένουν η Ταμάρα και ο Σόκκα. Η Ταμάρα ρωτάει τον Άανγκ αν ξέρει τον Άβαταρ, αλλά αυτός της απαντάει πως δεν τον ξέρει. Την επόμενη μέρα, ο Άανγκ εξερευνά ένα εγκαταλειμμένο πλοίο του Έθνους της Φωτιάς μαζί με την Ταμάρα. Όταν μπαίνουν μέσα, πετάγονται σήματα στον ουρανό, κάτι που επιτρέπει στον Ζούκο να εντοπίσει την τοποθεσία τους.

## Παραπομπές


Κατηγορία:Επεισόδια Άβαταρ: Ο Τελευταίος Ανεμοδαμαστής
Μαρία Κοσμάτου

Η **Μαρία Κοσμάτου** (Αθήνα, 18 Νοεμβρίου 1996) είναι Ελληνίδα ηθοποιός και τραγουδίστρια.

Γεννήθηκε στη Αθήνα. Σπούδασε musical στην P.M.T.P. (Professional Musical Theater Performance) της Σίας Κοσκινά (2015-2017) και υποκριτική στην Δραματική Σχολή Ίασμος του Βασίλη Διαμαντόπουλου (2020-2023). Έχει συμμετάσχει σε παραστάσεις όπως " Reunion " the musical  Ο Μολυβένιος Στρατιώτης,  Πενταμορφη και το Τερας, The Company και Χένσελ και Γκρέτελ. Τραγουδάει στην τηλεοπτική εκπομπή του Νίκου Μουτσινά  NM Vradiatika 

## Παραπομπές


## Εξωτερικοί σύνδεσμοι
* https://unstage.gr|unstage.gr
* https://greekdubdb.com|/greekdubdb.com

Κατηγορία:Ελληνίδες ηθοποιοί
Κατηγορία:Ελληνίδες ηθοποιοί φωνής 
Κατηγορία:Ελληνίδες ηθοποιοί θεάτρου
Κατηγορία:Ελληνίδες τραγουδίστριες
Κατηγορία:Έλληνες χορευτές
Κατηγορία:Έλληνες τραγουδοποιοί
Κομητεία Σκοτ (Τενεσί)

Η **Κομητεία Σκοτ** (αγγλ.: *Scott County*) είναι κομητεία που βρίσκεται στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 22,039 κάτοικοι.

Η κομητεία δημιουργήθηκε το 1849 από τμήματα των κομητειών Άντερσον, Κάμπελ, Φέντρες και Μόργκαν. Πήρε το όνομά της από τον στρατηγό του αμερικανικού στρατού Γουίνφιλντ Σκοτ, έναν ήρωα του Μεξικανικού Πολέμου. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,380 τ.χλμ , εκ των οποίων 1,378 τ.χλμ  είναι στεριά και 2,0 τ.χλμ  (0,2%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες του Τενεσί
Κομητεία Σκοτ (Μισισίπι)

Η **Κομητεία Σκοτ** (αγγλ.: *Scott County*) είναι κομητεία που βρίσκεται στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 27.990 κάτοικοι.  Έδρα της κομητείας είναι το Φόρεστ.  Η κομητεία πήρε το όνομά της από τον Έιμπραμ Σκοτ, τον Κυβερνήτη του Μισισιπή από το 1832 έως το 1833.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,600 τ.χλμ , εκ των οποίων 1,580 τ.χλμ είναι στεριά και 20 τ.χλμ  (0,2%) καλύπτονται από ύδατα (λίμνες, ποτάμια).  Απέχει περίπου 45 λεπτά οδικώς από το Τζάκσον. 
## Παραπομπές


Κατηγορία:Κομητείες του Μισισίπι
Γιάννης Θυμαράς

Ο **Γιάννης Θυμαράς** (Πειραιάς, 1934) είναι Έλληνας πρώην διεθνής υδατοσφαιριστής και προπονητής που αγωνιζόταν στη θέση του τερματοφύλακα. Μετείχε με την εθνική ομάδα στους Ολυμπιακούς Αγώνες του 1968 στο Μεξικό. Υπήρξε ο βασικός τερματοφύλακας της εθνικής ομάδας από το 1957 έως το 1970 μετρώντας 50 συμμετοχές. Σε επίπεδο αγωνίστηκε σε όλη την καριέρα του στον Εθνικό Πειραιώς με τον οποίο πανηγύρισε πολλά Πρωταθλήματα Ελλάδας και έφτασε στις οκτώ καλύτερες ομάδες του Κυπέλλου Πρωταθλητριών, το 1966 και 1970. Από το 1957 έως το 1970, ο Θυμαράς ήταν μέλος της ομάδας των κυανόλευκων που έχασε μόνο δύο αγώνες πρωταθλήματος Ελλάδος, τον Αύγουστο του 1964 και του 1968. Θεωρείται ο κορυφαίος τερματοφύλακας στην ιστορία του Εθνικού μαζί με τον Δημήτρη Κώνστα.

## Τίτλοι - Διακρίσεις

### Ως παίκτης

* Πρωτάθλημα Ελλάδας **(14)**: 1957, 1958, 1959, 1960, 1961, 1962, 1963, 1964, 1965, 1966, 1967, 1968, 1969, 1970
* Κύπελλο Ελλάδας **(2)**: 1957, 1958
* Πρωταθλήματα ΕΚΟΦ Κέντρου (Αθηνών–Πειραιώς) **(6)**: 1957, 1959, 1960, 1961, 1962, 1963

* Συμμετοχή στις οκτώ καλύτερες ομάδες του Κυπέλλου Πρωταθλητριών: 1966–67, 1970–71

#### Ως προπονητής

* Πρωτάθλημα Ελλάδας **(4)**: 1974, 1975, 1976, 1977

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές του Εθνικού Πειραιώς
Κατηγορία:Έλληνες προπονητές υδατοσφαίρισης
Κατηγορία:Τερματοφύλακες υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 1968
Κατηγορία:Υδατοσφαιριστές Εθνικής Ελλάδας
Κομητεία Σκοτ (Μινεσότα)

Η **Κομητεία Σκοτ** (αγγλ.: *Scott County*) είναι κομητεία που βρίσκεται στην πολιτεία της Μινεσότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 150.928 κάτοικοι.  Έδρα της κομητείας του είναι το Σάκοπε. , το οποίο είναι επίσης η μεγαλύτερη πόλη στην κομητεία Σκοτ, η εικοστή πρώτη μεγαλύτερη πόλη στη Μινεσότα και το 16ο μεγαλύτερο προάστιο των Twin Cities. Η κομητεία οργανώθηκε το 1853 και ονομάστηκε προς τιμήν του στρατηγού Γουίνφρεντ Σκοτ.  

Σύμφωνα με το Γραφείο Απογραφής των ΗΠΑ, η κομητεία έχει έκταση 950 τ.χλμ, εκ των οποίων 920 τ.χλμ  είναι στεριά και 30 τ.χλμ  (3,2%) καλύπτονται από ύδατα (λίμνες, ποτάμια).  Είναι η τρίτη μικρότερη κομητεία στη Μινεσότα κατά χερσαία έκταση και η δεύτερη μικρότερη σε συνολική έκταση.
## Παραπομπές


Κατηγορία:Κομητείες της Μινεσότα
Κομητεία Σκοτ (Μιζούρι)

Η **Κομητεία Σκοτ** (αγγλ.: *Scott County*) είναι κομητεία που βρίσκεται στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν
38.059 κάτοικοι.  Η έδρα της κομητείας του είναι το Μπέντον.  Η κομητεία οργανώθηκε το 1821 και ονομάστηκε από τον Αντιπρόσωπο των ΗΠΑ Τζον Σκοτ, τον πρώτο ομοσπονδιακό εκπρόσωπο από το Μιζούρι. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,100 τ.χλμ, εκ των οποίων 1,085 τ.χλμ είναι στεριά και 15 τ.χλμ (1,4%) καλύπτονται από ύδατα (λίμνες, ποτάμια).  Τα ανατολικά σύνορα της κομητείας με το Ιλινόι σχηματίζονται από τον ποταμό Μισισιπή.
## Παραπομπές


Κατηγορία:Κομητείες του Μιζούρι
Κομητεία Σκοτ (Κεντάκι)

Η **Κομητεία Σκοτ** (αγγλ.: *Scott County*) είναι κομητεία στην πολιτεία του Κεντάκι των Ηνωμένων Πολιτειών. Κατά την απογραφή του 2020, ο πληθυσμός ήταν 57.155 κάτοικοι.  Η κομητεία είναι μέρος της Μητροπολιτικής Στατιστικής Περιοχής Λέξινγκτον-Φαγιέτ, Κεντάκι. Η έδρα της κομητείας και η μεγαλύτερη πόλη είναι το Τζορτζτάουν.
## Ιστορία
 
Την 1η Ιουνίου 1792 δημιουργήθηκε η πολιτεία του Κεντάκι. Μια πρώιμη πράξη του νέου νομοθετικού σώματος χώρισε την κομητεία Woodford σε δύο κομητείες. Μια από αυτές έγινε η κομητεία Σκοτ,
, που πήρε το όνομά του από τον στρατηγό Τσαρλς Σκοτ, έναν ήρωα του Επαναστατικού Πολέμου, ο οποίος θα υπηρετούσε ως τέταρτος κυβερνήτης του Κεντάκι (1808-1812).  Η έκτασή της ελήφθη από την υπάρχουσα κομητεία 
Γούντφορντ. Άλλες κομητείες που ιδρύθηκαν πριν από το τέλος του 1792 ήταν οι κομητείες Κλαρκ, Σέλμπι, Λόγκαν και Γκριν.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 740 τ.χλμ, εκ των οποίων 730 τ.χλμ είναι στεριά και 10 τ.χλμ  (1,3%) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Γκραντ (βόρεια)
* Κομητεία Χάρισον (βορειοανατολικά)
* Κομητεία Μπέρμπον (ανατολικά)
* Κομητεία Φαγιέτ (νοτιοανατολικά)
* Κομητεία Γούντφορντ (νοτιοδυτικά)
* Κομητεία Φράνκλιν (δυτικά)
* Κομητεία Όουεν (βορειοδυτικά)

## Παραπομπές


Κατηγορία:Κομητείες του Κεντάκι
Κομητεία Σκοτ (Κάνσας)

Η **Κομητεία Σκοτ** (αγγλ.: *Scott County*) είναι κομητεία που βρίσκεται στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 5.151 κάτοικοι.  Η έδρα της κομητείας της είναι η πόλη Σκοτ,  η μόνη ενσωματωμένη πόλη στην κομητεία. Η κομητεία πήρε το όνομά της από τον Γουίνφριντ Σκοτ, στρατηγό του στρατού των Ηνωμένων Πολιτειών από το 1814 έως το 1861.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,860 τ.χλμ , εκ των οποίων 0,250 τ.χλμ (0,02%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Κάνσας
Κομητεία Σκοτ (Βιρτζίνια)

Η **Κομητεία Σκοτ** (αγγλ.: *Scott County*) είναι κομητεία στην πολιτεία της Βιρτζίνια των Ηνωμένων Πολιτειών Αμερικής στα σύνορα με τη Βόρεια Καρολίνα. Κατά την απογραφή του 2020, ο πληθυσμός ήταν 21.576 κάτοικοι.Έδρα της κομητείας είναι το Γκέιτ Σίτι.  Η Κομητεία Σκοτ σχηματίστηκε με πράξη της Γενικής Συνέλευσης στις 24 Νοεμβρίου 1814, από τμήματα των κομητειών Ουάσινγκτον,  Λι και Ράσελ και πήρε το όνομα της από τον γεννημένο στη Βιρτζίνια, Στρατηγό Γουίνφιλντ Σκοτ.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,400 τ.χλμ, εκ των οποίων 1,390 τ.χλμ είναι στεριά και 9,0 τ.χλμ (0,6%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Βιρτζίνια
Κομητεία Σκοτ (Άρκανσο)

Η **Κομητεία Σκοτ** (αγγλ.: *Scott County*) είναι κομητεία που βρίσκεται στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 9.836 κάτοικοι.  Η έδρα της κομητείας είναι το Γουάλντρον.  Η κομητεία Σκοτ είναι η 28η κομητεία του Αρκάνσας, που σχηματίστηκε στις 5 Νοεμβρίου 1833,  και πήρε το όνομά της από τον Αντριου Σκοτ, δικαστή του Ανώτατου Δικαστηρίου της Επικράτειας του Άρκανσο.  Είναι μια περιοχή όπου απαγορεύεται το αλκοόλ ή είναι σε περιορισμό.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,330 τ.χλμ , εκ των οποίων 2.310 τ.χλμ  είναι στεριά και 17 τ.χλμ (0,6%) καλύπτονται από ύδατα (λίμνες, ποτάμια).
## Παραπομπές


Κατηγορία:Κομητείες του Άρκανσο
Κομητεία Σκοτ (Άιοβα)

Η **Κομητεία Σκοτ** (αγγλ.: *Scott County*) είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, ο πληθυσμός ήταν 174.669 κάτοικοι, γεγονός που την καθιστά την τρίτη πιο πυκνοκατοικημένη κομητεία στην Αϊόβα. Η έδρα της κομητείας είναι το Ντάβενπορτ.  

Η κομητεία πήρε το όνομά του από τον στρατηγό 
Γουίνφιλντ Σκοτ, ο οποίος ήταν ο προεδρεύων αξιωματικός στην υπογραφή της συνθήκης ειρήνης που έληξε τον πόλεμο των Μπλακ Χοκ. 
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,210 τ.χλμ, εκ των οποίων 1,190 τ.χλμ  είναι στεριά και 22 τ.χλμ (2,2%) καλύπτονται από ύδατα (λίμνες, ποτάμια). 
### Γειτονικές κομητείες

*Κομητεία Κλίντον (βόρεια)
*Κομητεία Ροκ Άιλαντ, Ιλινόι (νοτιοανατολικά)
*Κομητεία Μασκάτιν (νοτιοδυτικά)
*Κομητεία Σίνταρ (βορειοδυτικά)

## Παραπομπές


Κατηγορία:Κομητείες της Άιοβα
Κορνίλοβ (επαρχία Καρασού)

Το **Κορνίλοβ** ή **Κορνίλοφκα** (, *Kornilov*, ) είναι χωριό στην επαρχία Καρασού, στην περιφέρεια Κοστανάι του βόρειου Καζακστάν. Βρίσκεται στο αγροτικό οκρούγκ Λιουμπλίν. Σύμφωνα με την απογραφή του 2021, ο πληθυσμός ήταν 136 κάτοικοι. Το 2010 προσαρτήθηκε στο Κορνίλοφ ο οικισμός Ζαρέτσεν ο οποίος καταργήθηκε διοικητικά καθώς ο πληθυσμός του μειώθηκε σε κάτω από 50 κατοίκους.

## Παραπομπές


Κατηγορία:Χωριά της Επαρχίας Καρασού
Χεμπ

Το **Χεμπ** (τσεχικά: Cheb), παλαιότερα γνωστό ως **Έγκερ** (γερμανικά: Eger) είναι πόλη στην περιφέρεια Κάρλοβυ Βάρυ της Τσεχίας. Έχει περίπου 32.000 κατοίκους. Βρίσκεται περίπου 38 χιλιόμετρα νοτιοδυτικά του Κάρλοβυ Βάρυ στα σύνορα με τη Γερμανία, επί του ποταμού Όχρζε.

Πριν από την εκδίωξη των Γερμανών το 1945, η πόλη ήταν το κέντρο της γερμανόφωνης περιοχής γνωστής ως Έγκερλαντ. Το ιστορικό κέντρο της πόλης είναι καλά διατηρημένο και προστατεύεται από τον νόμο ως αποκλειστικός τομέας αστικού μνημείου.

## Διοικητικά τμήματα
Το Χεμπ σχηματίζεται από 19 τμήματα της πόλης και χωριά:

*Μπρζίζα
*Τσέτνοφ
*Χεμπ
*Χβογετσνά
*Ντόλνι Ντβόρυ
*Ντρζένιτσε
*Χάγε
*Χόρνι Ντβόρυ
*Χραντίστιε
*Χροζνιατόφ
*Γιντρζίχοφ
*Κλεστ
*Λόουζεκ
*Πελχρζίμοφ
*Ποντχόρζι
*Πόντχραντ
*Σκάλκα
*Στρζίζοφ
*Τρσνίτσε

## Παραπομπές


## Εξωτερικοί σύνδεσμοι

* 

Κατηγορία:Πόλεις της Τσεχίας
Καλλιόπη Στάρα

Η **Καλλιόπη Στάρα** (Ιωάννινα, 1969) είναι Ελληνίδα λαογράφος και οικολόγος, με ειδίκευση στη σχέσεις των ανθρώπων με τη Φύση. Υπηρετεί ως επιστημονική συνεργάτης και ερευνήτρια του Πανεπιστημίου Ιωαννίνων, και για το έργο της έχει λάβει διάκριση από την Ακαδημία Αθηνών.

## Βιογραφία
Γεννήθηκε στα Ιωάννινα και έχει καταγωγή από το Ζαγόρι.

Σπούδασε στο Τμήμα Φιλοσοφίας, Παιδαγωγικής και Ψυχολογίας του ΑΠΘ (1988-1992). Το διάστημα 1999-2001 έκανε μεταπτυχιακές σπουδές στο τμήμα Βιολογίας του Πανεπιστημίου Μπάνγκορ στην Ουαλία και έλαβε ειδίκευση στην οικολογία.

Απέκτησε διδακτορικό δίπλωμα στη λαογραφία από από τη Φιλοσοφική Σχολή του Πανεπιστημίου Ιωαννίνων το 2009.

Η Στάρα ασχολείται με την έρευνα και τη μελέτη στα αντικείμενα της περιβαλλοντικής ιστορίας και της διαχείρισης της πολιτιστικής κληρονομιάς της Ελλάδας. Πρόσθετα είναι τακτικό μέλος εθνικών και τοπικών επιστημονικών φορέων και μη κυβερνητικών οργανώσεων.

## Διακρίσεις
Το 2012 η Στάρα κέρδισε βραβείο για τη διδακτορική της έρευνα στον τομέα της προστασία και της ανάπτυξης του ορεινού περιβάλλοντος και των τοπικών ευρωπαϊκών πολιτισμών, από το Μετσόβιο Κέντρο Επιστημονικής Έρευνας του ΕΜΠ.

Το έργο της,  "Το δέντρο του μικρού μας κόσμου", τιμήθηκε με έπαινο από την Πανελλήνια Ένωση Λογοτεχνών το 2012.

Το 2022, η Στάρα έλαβε το βραβείο ‘’Δημητρίου Σταμ. Παπαδημητρίου’’ ως αναγνώριση της έρευνάς της στη λαογραφία. Για το έργο αυτό, τον Φεβρουάριο 2024, διοργάνωσε έκθεση για τα δέντρα του τόπου μας, σε συνεργασία με το Λαογραφικό Μουσείο Θεσσαλονίκης και την Άρτεον Εκδοτική.

## Παραπομπές


Κατηγορία:Έλληνες οικολόγοι
Τοξικράτη

Στην ελληνική μυθολογία, η **Τοξικράτη** ήταν Θέσπια πριγκίπισσα και μία από τις 50 κόρες του βασιλιά Θεσπίου και της Μεγαμήδης, κόρης του Αρνέου (ή μίας από τις πολλές συζύγους του). Γέννησε τον Λυκούργο, γιο του ήρωα Ηρακλή.

## Μυθολογία
Όταν το λιοντάρι του Κιθαιρώνα παρενοχλούσε το βασίλειο του Θεσπίου, ο βασιλιάς ζήτησε από τον Ηρακλή να το σκοτώσει. Ο γιος του Δία κυνηγούσε το θηρίο πενήντα ημέρες και τελικά το σκότωσε. Στη συνέχεια, ο βασιλιάς των Θεσπίων δέχτηκε τον Ηρακλή ως φιλοξενούμενο με πλουσιοπάροχο τρόπο, κάνοντάς τον να μεθύσει και να κοιμηθεί άθελά του με καθεμία από τις πενήντα κόρες του, ανάμεσα στις οποίες ήταν και η Τοξικράτη. Ο ήρωας νόμιζε ότι κοιμόταν πάντα με το ίδιο άτομο. Ο Θέσπιος το σχεδίασε αυτό γιατί επιθυμούσε να αποκτήσουν όλες οι κόρες του παιδιά από τον Ηρακλή.

Σε ορισμένες μαρτυρίες, ο Ηρακλής κοιμήθηκε την ίδια νύχτα με την Τοξικράτη και τις αδελφές της, εκτός από μία που αρνήθηκε να πλαγιάσει μαζί του. Ο ήρωας, θεωρώντας ότι τον προσβάλλει, την καταδίκασε να παραμείνει παρθένα σε όλη της τη ζωή, υπηρετώντας τον ως ιέρειά του.

## Παραπομπές


## Πηγές
* Απολλόδωρος, *The Library* with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. ISBN 0-674-99135-4. Online version at the Perseus Digital Library. Greek text available from the same website.
* Αθήναιος ο Ναυκρατίτης, *The Deipnosophists or Banquet of the Learned.* London. Henry G. Bohn, York Street, Covent Garden. 1854. Online version at the Perseus Digital Library.
* Αθήναιος ο Ναυκρατίτης, *Deipnosophistae*. Kaibel. In Aedibus B.G. Teubneri. Lipsiae. 1887. Greek text available at the Perseus Digital Library.
* Διόδωρος Σικελιώτης, *The Library of History* translated by Charles Henry Oldfather. Twelve volumes. Loeb Classical Library. Cambridge, Massachusetts: Harvard University Press; London: William Heinemann, Ltd. 1989. Vol. 3. Books 4.59–8. Online version at Bill Thayer's Web Site
* Diodorus Siculus, *Bibliotheca Historica. Vol 1-2*. Immanel Bekker. Ludwig Dindorf. Friedrich Vogel. in aedibus B. G. Teubneri. Leipzig. 1888-1890. Greek text available at the Perseus Digital Library.
* Παυσανίας, *Description of Greece* with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. . Online version at the Perseus Digital Library
* Παυσανίας, *Graeciae Descriptio.* *3 vols*. Λειψία, Teubner. 1903. Greek text available at the Perseus Digital Library.
* Ιωάννης Τζέτζης, *Book of Histories,* Book II-IV translated by Gary Berkowitz from the original Greek of T. Kiessling's edition of 1826. Online version at theio.com

Κατηγορία:Γυναίκες του Ηρακλή
Κατηγορία:Πριγκίπισσες στην Ελληνική μυθολογία
Τόμας Κλάουζεν (μαθηματικός)

Ο **Τόμας Κλάουζεν** (, 16 Ιανουαρίου 1801, σημερινή Δανία - 23 Μαΐου 1885, Ντόρπατ, Αυτοκρατορική Ρωσία (σημερινή Εσθονία)) ήταν Δανός μαθηματικός και αστρονόμος.

Ο Κλάουζεν έμαθε μαθηματικά στο σπίτι. Το 1820, έγινε εκπαιδευόμενος στο Οπτικό Ινστιτούτο του Μονάχου και το 1824, στο Αστεροσκοπείο Altona, αφού έδειξε στον Χάινριχ Κρίστιαν Σουμάχερ την εργασία του για τον υπολογισμό του γεωγραφικού μήκους με την απόκρυψη των άστρων από τη Σελήνη. Τελικά επέστρεψε στο Μόναχο, όπου συνέλαβε και δημοσίευσε τα πιο γνωστά έργα του στα μαθηματικά. Το 1842, ο Clausen προσλήφθηκε από το προσωπικό του αστεροσκοπείου Τάρτου, και έγινε διευθυντής του το 1866-1872.

Τα έργα του Κλάουζεν περιλαμβάνουν μελέτες για τη σταθερότητα του ηλιακού συστήματος, την κίνηση των κομητών, τον τηλεγραφικό κώδικα ABC και τον υπολογισμό 250 δεκαδικών του π (αργότερα, μόνο τα 248 επιβεβαιώθηκαν ότι ήταν σωστά). Το 1840, ανακάλυψε το θεώρημα Von Staudt–Κλάουζεν σχετικά με το δεκαδικό μέρος των αριθμών Μπερνούλι. Επίσης, το 1840, βρήκε επίσης δύο κατασκευές με κανόνα και διαβήτη μηνίσκων με εμβαδόν ίσο με αυτό ενός τετραγώνου τετράγωνο, προσθέτοντας στους τρεις που ήταν γνωστοί στον αρχαίο Έλληνα μαθηματικό Ιπποκράτη της Χίου. Αργότερα αποδείχθηκε ότι αυτοί οι πέντε μηνίσκοι είναι οι μόνες πιθανές λύσεις σε αυτό το πρόβλημα. Το 1854, παραγοντοποίησε τον έκτο αριθμό Φερμά ως 264+1 = 67280421310721 × 274177.

## Δείτε επίσης
* Τύπος του Κλάουζεν
* Συνάρτηση του Κλάουζεν

## Παραπομπές


## Πηγές
* 
* 
* 

Κατηγορία:Μαθηματικοί του 19ου αιώνα
Κατηγορία:Αστρονόμοι του 19ου αιώνα
Κατηγορία:Δανοί μαθηματικοί
Κατηγορία:Δανοί αστρονόμοι
Antonov An-2

Το **Antonov An-2 ** (ονομασία αναφοράς NATO: **Colt**) είναι σοβιετικό μονοκινητήριο διπλάνο γενικής χρήσης το οποίο ανέπτυξε το Σχεδιαστικό Γραφείο Antonov στα τέλη της δεκαετίας του 1940. Πρόκειται για ένα ιδιαιτέρως ανθεκτικό αεροσκάφος, ικανό να μεταφέρει μεγάλα φορτία καθώς και να αποπροσγειωθεί σε πρόχειρους διαδρόμους. Η παραγωγή των An-2 συνεχίστηκε μέχρι το 2001, ενώ αρκετά παραμένουν σε υπηρεσία με πολεμικές αεροπορίες και πολιτικούς χρήστες σε πολλές διάφορες χώρες.

Το An-2 σχεδιάστηκε για χρήση στη δασοκομία και τη γεωργία, αλλά αποδείχθηκε ιδιαίτερα ευπροσάρμοστο ως σχεδίαση και έχουν αναπτυχθεί πολυάριθμες παραλλαγές του που περιλαμβάνουν μεταξύ άλλων αεροσκάφη για τη λήψη ατμοσφαιρικών μετρήσεων και δειγμάτων, πυροσβεστικά αεροσκάφη, ασθενοφόρα, υδροπλάνα και μεταγωγικά για την ρίψη αλεξιπτωτιστών.

Η πιο συνηθισμένη έκδοση είναι το δωδεκαθέσιο επιβατικό αεροσκάφος An-2T. Όλες οι εκδόσεις, εκτός από το An-3 και το An-2-100, προωθούνται από αστεροειδή κινητήρα Shvetsov ASh-62, ο οποίος αναπτύχθηκε με βάση τον αμερικανικό Wright R-1820. 

## Δείτε επίσης
; Αεροσκάφη που σχετίζονται με την ανάπτυξη του An-2
* Antonov An-3

; Συγκρίσιμα αεροσκάφη
* de Havilland Canada DHC-3 Otter
* Dornier Do 27
* Pilatus PC-6 Porter

## Παραπομπές


## Βιβλιογραφία
*
* Gunston, Bill. *The Osprey Encyclopedia of Russian Aircraft 1875–1995*. London: Osprey, 1995. .
* Mader, Georg. "Hvratske Zrance Snage: Croatia's embargoed air force". *[[World Air Power Journal]]*, Volume 24 Spring 1996. London:Aerospace Publishing. . pp.&nbsp;139–147.
* Gordon, Yefim & Komissarov, Dmitry. *Antonov An-2*. Midland. Hinkley. 2004. .
* Gordon, Yefim & Komissarov, Dmitry. *Chinese Aircraft*. Hikoki Publications. Manchester. 2008. .
*

## Εξωτερικοί σύνδεσμοι
* 

An-002
Κατηγορία:Μεταγωγικά αεροσκάφη
Κατηγορία:Πολιτικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Υδροπλάνα
Κατηγορία:Αγροτικά αεροσκάφη
Κατηγορία:Πυροσβεστικά αεροσκάφη
Άντον Βίλχελμ Άμο

Ο **Άντον Βίλχελμ Άμο** (γερμ.: *Anton Wilhelm Amo*, λατ.: *Antonius Guilielmus Amo Afer ab Aximo in Guinea*, 1703-1756) ήταν ο πρώτος γνωστός φιλόσοφος αφρικανικής καταγωγής στη Γερμανία.

## Ζωή και έργο
Ο Άμο γεννήθηκε στο Nkubeami κοντά στην Άξιμ, στη σημερινή Γκάνα. Ήρθε στην Ευρώπη από ασαφείς διαδρομές. Ήρθε από το Άμστερνταμ στην αυλή του Δούκα του Μπράουνσβαϊγκ και βαφτίστηκε υπό την αιγίδα του. Ο Άμο σπούδασε στη Βιτεμβέργη και αναγορεύτηκε εκεί διδάκτωρ φιλοσοφίας. Αφού εργάστηκε στην Ιένα και τη Χάλε, επέστρεψε στην Αφρική.

## Υποδοχή
Τα τελευταία χρόνια, έχει προταθεί στη Γερμανία να ονομαστούν δημόσιοι χώροι με το όνομα του Άμο, κάτι που έχει ήδη συμβεί σε ορισμένες περιπτώσεις (π.χ. Στουτγάρδη και Βερολίνο). Η μνήμη του έχει τιμηθεί σε διάφορες μουσειακές εκθέσεις, όπως η "Anton Wilhelm Amo. Between the Worlds" στη Βιτεμβέργη το 2024. Επιμελητής της έκθεσης αυτής ήταν ο εθνολόγος Νιλς Ζέεταλερ.

## Παραπομπές


## Εξωτερικοί σύνδεσμοι
* 

Κατηγορία:Γερμανοί φιλόσοφοι
Κατηγορία:Γκανέζοι
Νίκος Γκόλιας

Ο **Νίκος Γκόλιας** (γεννημένος στις 29 Ιουλίου 1993, στην Μαγούλα Καρδίτσας) είναι Έλληνας επαγγελματίας ποδοσφαιριστής, που έχει συνδέσει το όνομά του και την καριέρα του κυρίως με την Αναγέννηση Καρδίτσας και την ΑΕΛ.

## Ποδοσφαιρική καριέρα
Ξεκίνησε την καριέρα του στην Καρδίτσα, όπου πρωτόπαιξε στις ακαδημίες της τοπικής Α.Ο. Καρδίτσας. Τη σεζόν 2011-12 αγωνίστηκε στην πρώτη ομάδα του συλλόγου και διακρίθηκε για την ταχύτητα των κινήσεών του και την μαχητικότητά του.

Το καλοκαίρι του 2012 μετακόμισε στην άλλη ομάδα της πόλης, την Αναγέννηση Καρδίτσας, με τη φανέλα της οποίας κατέγραψε 17 εμφανίσεις.

Στις 2 Ιουλίου 2013 υπέγραψε τριετές συμβόλαιο συνεργασίας με τον Άρη Θεσσαλονίκης  όπου τελικά παρέμεινε για 2 χρόνια. Με τους «κίτρινους» είχε συνολικά 28 συμμετοχές και 4 τέρματα (2 συμμετοχές για το Πρωτάθλημα Α’ Εθνικής, 23 συμμετοχές και 4 τέρματα στο πρωτάθλημα της Γ΄ Εθνική της σεζόν 2014-15, ενώ αγωνίστηκε και σε 3 αγώνες στο θνησιγενή θεσμό του Κυπέλλου Γ Εθνικής). Πραγματοποίησε το ντεμπούτο του στην Α Εθνική, στις 6 Απριλίου 2014 στον αγώνα, Αστέρας Τρίπολης - Άρης 2-2.  Σημείωσε τα 2 πρώτα τέρματά του με τη φανέλα του Άρη στις 14 Σεπτεμβρίου 2014, στον αγώνα Άρης-Καστοριά 3-1. 

Την 1η Σεπτεμβρίου 2015 έμεινε ελεύθερος από τον Άρη και επέστρεψε στην Καρδίτσα για να αγωνιστεί για δεύτερη φορά με τη φανέλα της Αναγέννησης.Κατά τη θητεία αυτή, κατέγραψε 24 συμμετοχές και 3 τέρματα.

Στις 10 Ιουνίου 2016 υπέγραψε τριετή συμβόλαιο με την ΑΕΛ.  Στις 25 Σεπτεμβρίου 2016 πέτυχε το πρώτο του γκολ στην Superleague στην εντός έδρας νίκη με 1-0 επί του Ολυμπιακού. 

Στις 17 Σεπτεμβρίου 2020, μετακόμισε στην άλλη ομάδα της πόλης, τον Απόλλων Λάρισας.

Τον Αύγουστο του 2021, επέστρεψε για τρίτη φορά στην Αναγέννηση Καρδίτσας, όπου αγωνίζεται έκτοτε. 
## Παραπομπές

## Εξωτερικοί σύνδεσμοι
* Προφίλ του Νίκου Γκόλια στο transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Απόλλων Λάρισας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Σχέδιο Νίσκο

Το **Σχέδιο Νίσκο** ήταν επιχείρηση που πραγματοποιήθηκε το 1939 από τη Ναζιστική Γερμανία για την απέλαση των Εβραίων από την Ευρώπη στην περιοχή Λούμπλιν, που βρισκόταν στο Γενικό Κυβερνείο, στην κατεχόμενη Πολωνία. Η επιχείρηση ακυρώθηκε στις αρχές του 1940.

Η ιδέα της εκδίωξης των Εβραίων από την Ευρώπη και της επανεγκατάστασής τους στα σύνορα του Γενικού Κυβερνείου στην κατεχόμενη Πολωνία, κοντά στις πόλεις Λούμπλιν και Νίσκο, εξετάστηκε από τον Αδόλφο Χίτλερ και αναπτύχθηκε από τα Σούτσσταφφελ (SS). Η επιχείρηση μελετήθηκε τον Σεπτέμβριο του 1939, μετά την εισβολή στην Πολωνία, και στη συνέχεια πραγματοποιήθηκε από τον Οκτώβριο του 1939 έως τον Απρίλιο του 1940, σε αντίθεση με άλλα σχέδια που φαντάζονταν οι Ναζί για τη βίαιη μετεγκατάσταση Εβραίων, πριν από την εισβολή στην Πολωνία (Σχέδιο Μαδαγασκάρη).

Ο Χίτλερ εξέτασε αυτήν την ιδέα με τη βοήθεια των Άλφρεντ Ρόζενμπεργκ, Χάινριχ Χίμλερ, Άντολφ Άιχμαν, Χάινριχ Μύλερ, Χανς Φρανκ και Άρτουρ Ζάις-Ίνκβαρτ. Αυτή η «αποστολή» ανατέθηκε στον *Gruppenführer* Οντίλο Γκλομπότσνικ, πρώην *Gauleiter* της Βιέννης, που προήχθη σε αρχηγό της αστυνομίας και των SS στη περιοχή του Λούμπλιν. Κατά την εκτέλεση του σχεδίου, οι Ναζί καθιέρωσαν ένα σύστημα γκέτο όπου συγκεντρώνονταν Εβραίους πολίτες για να εκμεταλλευτούν την εργασία τους. Τα πρώτα στρατόπεδα καταναγκαστικής εργασίας άνοιξαν προς όφελος του έργου *Burggraben*, που συνίστατο στην οχύρωση της διαχωριστικής γραμμής μεταξύ των Σοβιετικών και των Ναζί, και για να εξυπηρετήσουν τις τοπικές μονάδες των SS στο Λούμπλιν.

Συνολικά, περίπου 95.000 Εβραίοι απελάθηκαν στην περιοχή του Λούμπλιν. Αρχικά, το μεγαλύτερο από τα στρατόπεδα σε αυτό το δίκτυο ήταν στο Μπέλζεκ (πριν την δημιουργία των κέντρων εξόντωσης ), όπου οι Εβραίοι κρατούμενοι εκτελούσαν καταναγκαστική εργασία. Το Μάρτιο του 1942,το Μπέλζεκ έγινε το πρώτο στρατόπεδο εξόντωσης των Ναζί ως μέρος της Επιχείρησης Ράινχαρντ.Ο Κρίστιαν Βιρτ έχτισε εκεί θαλάμους αερίων οι οποίοι εξωτερικά έμοιαζαν με ντουζιέρες. Δύο άλλα στρατόπεδα εξόντωσης, στο Σομπίμπουρ και στο Μαϊντάνεκ, ιδρύθηκαν στη συνέχεια στην περιοχή Λούμπλιν. Το σχέδιο Νίσκο τελικά εγκαταλείφθηκε για πρακτικούς λόγους. Ωστόσο, τα *Zwangsarbeitslagers* (γερμανικά: στρατόπεδα καταναγκαστικής εργασίας) που είχαν ήδη ανοίξει για την Deutsche Ausrüstungswerke έγιναν το βιομηχανικό μοντέλο για άλλα έργα των SS. Αρκετά στρατόπεδα λειτουργούσαν μέχρι την Επιχείρηση Φεστιβάλ Συγκομιδής. * *

## Παραπομπές


Κατηγορία:Ολοκαύτωμα στην Πολωνία
Κατηγορία:Ιστοριογραφία του Ολοκαυτώματος
Κατηγορία:Γενικό Κυβερνείο
Κατηγορία:Ναζιστικά στρατόπεδα συγκέντρωσης στην Πολωνία
Εύμων

Στην ελληνική μυθολογία, *ο* **Εύμων** (αρχαία ελληνικά: Εὔμων) ήταν Αρκάς πρίγκιπας και ένας από τους 50 γιους του ασεβούς βασιλιά Λυκάονα είτε από τη ναϊάδα Κυλλήνη, είτε από τη Νόνακρι είτε από άγνωστη γυναίκα.

## Μυθολογία
Ο Εύμων και τα αδέρφια του ήταν οι πιο άνομοι και αδιάφοροι από όλους τους ανθρώπους. Για να τους δοκιμάσει, τους επισκέφτηκε ο Δίας με τη μορφή χωρικού. Τα αδέρφια έβαλαν τα εντόσθια ενός παιδιού στο γεύμα του θεού, οπότε εξαγριωμένος ο βασιλιάς των θεών πέταξε το πιάτο από το τραπέζι. Ο Εύμων σκοτώθηκε, μαζί με τα αδέρφια του και τον πατέρα τους, από κεραυνό του θεού.

## Παραπομπές


## Βιβλιογραφικές αναφορές
* Απολλοδώρος, *The Library* with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. . Online version at the Perseus Digital Library. Greek text available from the same website.
* Διονύσιος ο Αλικαρνασσεύς, *Roman Antiquities.* English translation by Earnest Cary in the Loeb Classical Library, 7 volumes. Harvard University Press, 1937-1950. Online version at Bill Thayer's Web Site
* Διονύσιος ο Αλικαρνασσεύς, *Antiquitatum Romanarum quae supersunt*, *Vol I-IV*. . Karl Jacoby. In Aedibus B.G. Teubneri. Leipzig. 1885. Greek text available at the Perseus Digital Library.
* Παυσανίας, *Description of Greece* with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. ISBN&nbsp;0-674-99328-4. Online version at the Perseus Digital Library
* Παυσανίας, *Graeciae Descriptio.* *3 vols*. Leipzig, Teubner. 1903. Greek text available at the Perseus Digital Library.

Κατηγορία:Ελληνική μυθολογία
Κατηγορία:Μυθολογία της αρχαίας Αρκαδίας
Κατάρρευση της γέφυρας Φράνσις Σκοτ

250px|μικρογραφία|εναλλ.=Η στιγμή της πρόσκρουσης

Στις 26 Μαρτίου 2024, στη 01:28 π.μ. τοπική ώρα, 07:28 ώρα Ελλάδος, κατέρρευσε ο κύριος άξονας της γέφυρας Φράνσις Σκοτ στον ποταμό Patapsco μεταξύ Βαλτιμόρης και Ντάνταλκ στην πολιτεία του Μέριλαντ των ΗΠΑ, μετά την πρόσκρουση του εμπορικού πλοίου *Νταλί* με σημαία της Σιγκαπούρης, στους πυλώνες στήριξης της γέφυρας.

Δύο άνθρωποι διασώθηκαν στο ποτάμι, ο ένας δεν είχε τραυματισθεί, ενώ ο άλλος μεταφέρθηκε σε νοσοκομείο σε κρίσιμη κατάσταση. Έξι μέλη ενός συνεργείου κατασκευής που εργάζονταν στο οδόστρωμα αναφέρθηκαν ως αγνοούμενοι.

Το Εθνικό Συμβούλιο Ασφαλείας Μεταφορών (NTSB) ξεκίνησε έρευνα και έστειλε ομάδα ερευνών στο σημείο. Στις 27 Μαρτίου, η πρόεδρος του NTSB Jennifer Homendy δήλωσε ότι η γέφυρα ήταν εύθραυστη.

## Παραπομπές


Κατηγορία:Ατυχήματα
Κατηγορία:Γέφυρες στις Ηνωμένες Πολιτείες
Κατηγορία:Καταστροφές σε κτίρια και κατασκευές
Ε.Ο. Σιντί Μπουζίντ

Η **Ετουάλ Ολυμπίκ Σιντί Μπουζίντ** (, {γαλλικά: L'Étoile olympique de Sidi Bouzid}, που είναι ευρύτερα γνωστή ως Ολυμπίκ Σιντί Μπουζίντ, είναι ποδοσφαιρικός σύλλογος της Τυνησίας, ο οποίος ιδρύθηκε το 1959 στην πόλη Σιντί Μπουζίντ. Τη σεζόν 2023-24, η ομάδα αγωνίζεται στο πρωτάθλημα της Β’ Κατηγορίας του τυνησιακού ποδοσφαίρου.

Η επωνυμία της ομάδας προήλθε από την συγχώνευση **Club Olympique de Sidi Bouzid** and **l'Étoile Sportive de Gammouda**, των δύο συλλόγων που συγχωνεύθηκαν το 2003 για να δημιουργήσουν την σημερινή ομάδα με το διακριτικό τίτλο «**EOSB**». Χρώματα του συλλόγου είναι το πράσινο και το λευκό. Τα εντός έδρας παιχνίδια της ομάδας διεξάγονται στο Stade Municipal de Sidi Bouzid, χωρητικότητας 3.000 θεατών.
## Ιστορία
Ήταν το 1959 όταν οι νέοι της πόλης, που μέχρι τότε αρκούνταν σε φιλικούς ποδοσφαιρικούς αγώνες με τις πόλεις, αποφάσισαν να δημιουργήσουν έναν τοπικό αθλητικό σύλλογο με την επωνυμία **Aigle Sportif de Sidi Bouzid**.

Από το 1963, αυτός ο σύλλογος συμμετείχε τακτικά στο πρωτάθλημα τρίτης κατηγορίας (νοτιοδυτική περιφέρεια). Μεταξύ των πρωτοπόρων του συλλόγου είναι οι Mohamed Agrebi Ghodhban, Bechir Bargougui, Mongi Aissaoui (αρχηγός της ομάδας), Hassen Jeridi, Habib Gammoudi, Abdelaziz Bayaoui, Younes Hasnaoui, Ali Cherif Chebbi, Hamed Kadri, Abdelkrim Chakroun και ο επιθετικός Mohamni. Το 1968 ο αθλητικός σύλλογος μετονομάστηκε σε **Gammouda** πριν ξαναπάρει το παλιό του όνομα το 1973 και αρχίσει να έχει πολλές φιλοδοξίες, καλώντας καταρτισμένους προπονητές όπως ο Faouzi Benzarti, ο Ali Graja ή ο Habib Trabelsi. 

Το 1976 άλλαξε εκ νέου το όνομά του και έγινε **Ολυμπίκ Σίντι Μπουζίντ**. Το 2003, η ομάδα συγχωνεύθηκε με τον δεύτερο σύλλογο της πόλης, την **Étoile Sportif de Gammouda**, και υιοθέτησε το σημερινό της όνομα. Στο τέλος της σεζόν 2014-2015, ο σύλλογος έφτασε στη **Ligue** I για πρώτη φορά στην ιστορία του.

## Παραπομπές


## Εξωτερικοί σύνδεσμοι
* Official website (archived 23 November 2015)
*  Προφίλ συλλόγου στο transfermarkt.com

Κατηγορία:Ποδοσφαιρικές ομάδες Τυνησίας
Κατηγορία:Ιδρύσεις ποδοσφαιρικών ομάδων το 1953
Κατσίκες του Πόζναν

Οι **Κατσίκες του Πόζναν** (πολωνικά: Koziołki poznańskie) είναι ένα από τα τουριστικά αξιοθέατα του Πόζναν. Οι μηχανικές κατσίκες τσουγκρίζουν τα κεφάλια τους κάθε μέρα στις 12:00 στον πύργο του Παλιού Δημαρχείου του Πόζναν.

## Θρύλος των κατσικών
Σύμφωνα με μια εκδοχή του λαϊκού θρύλου, όταν το δημαρχείο ξαναχτίστηκε μετά τη μεγάλη πυρκαγιά στο Πόζναν, το ρολόι για τον πύργο του δημαρχείου παραγγέλθηκε από τον Βαρθολομαίο του Γκούμπιν. Το δημοτικό συμβούλιο αποφάσισε να εορτάσει αυτό το σημαντικό γεγονός. Είχε προγραμματιστεί ένας μεγάλος εορτασμός. Ένας νεαρός μάγειρας, ο Πιέτρεκ, ορίστηκε να ετοιμάσει το κυρίως πιάτο. Καθώς έβαλε πόδι ελαφιού να ψηθεί αργά, ο Πιέτρεκ ήταν περίεργος για το πώς μοιάζει ο μηχανισμός του ρολογιού. Ο νεαρός μάγειρας δεν περίμενε να τελειώσει το ψήσιμο και αποφάσισε να φύγει για λίγο από την κουζίνα για να κοιτάξει το ρολόι.

Ωστόσο, ελλείψει του, το πόδι έπεσε στη φωτιά και κάηκε στα κάρβουνα. Το τρομοκρατημένο αγόρι έτρεξε σε ένα κοντινό λιβάδι όπου οι κάτοικοι της πόλης φύλαγαν τα ζώα τους. Από εκεί άρπαξε δύο κατσίκες και τις πήγε στην κουζίνα του δημαρχείου. Οι κατσίκες, όμως, ξέφυγαν από το αγόρι και πήγαν στο γείσο του πύργου του δημαρχείου. Εκεί, μπροστά στους συγκεντρωμένους κατοίκους, οι κατσίκες άρχισαν να τσουγκρίζουν τα κεφάλια τους. Αυτό το θέαμα διασκέδασε τον βοεβόδα και τους καλεσμένους. Ο δήμαρχος έδωσε χάρη στον Πιέτρεκ και ο ωρολογοποιός έλαβε εντολή να φτιάξει έναν μηχανισμό που θα ενεργοποιούσε τις κατσίκες του ρολογιού κάθε μέρα. Από τότε, κάθε μέρα ο τρομπετίστας παίζει το σάλπισμα και εμφανίζονται δύο κατσίκες που τσουγκρίζουν τα κεφάλια τους.

Οι πραγματικές κατσίκες δεν έφτασαν στα τραπέζια των δημοτικών συμβούλων και των δημοτών αλλά επιστράφηκαν στη φτωχή χήρα, τον πραγματικό τους ιδιοκτήτη.

## Μνημεία των κατσικών
μικρογραφία| Γλυπτό των κατσικών.
Το γλυπτό των κατσικών βρίσκεται στην Πλατεία Ακαδημίας, κοντά στην κύρια είσοδο του Δημοτικού Γραφείου, το πρώην Κολλέγιο των Ιησουιτών. Το γλυπτό σχεδιάστηκε από τον Ρόμπερτ Σομποτσίνσκι το 2002. Το 2019, λόγω ανακαινίσεων της πλατείας, το γλυπτό των κατσικών μεταφέρθηκε στο Πάρκο Σοπέν.

Το μνημείο, λόγω της εύκολης προσβασιμότητάς του από το επίπεδο του εδάφους και της δυνατότητας να κάθονται στις πλάτες των ζώων, είναι ένα δημοφιλές μέρος για τους τουρίστες και τους κατοίκους για να τραβήξουν αναμνηστικές φωτογραφίες.

Ένα άλλο, μοντέρνο και πολύχρωμο έργο των κατσικών βρίσκεται στην οδό Πιουσούτσκι (Piłsudskiego), στη συνοικία Ρατάγε.

## Παραπομπές



Κατηγορία:Θρύλοι της Πολωνίας
Κατηγορία:Αξιοθέατα στο Πόζναν
Κατηγορία:Λαογραφία στην Πολωνία
Κατηγορία:Μεσαιωνικοί θρύλοι
Μπεμπλά

Η **Μπεμπλά**, ή *Μπεμπλαά*, είναι κωμόπολη της Τυνησίας. Βρίσκεται στο Βορειοανατολικό παραλιακό τμήμα της χώρας και διοικητικά υπάγεται στο Κυβερνείο Μοναστίρ. Αποτελεί την έδρα της ομώνυμης **μουταμιντίγια** (όρος διοικητικής υποδιαίρεσης που χρησιμοποιούνται στην Τυνησία. Ανήκει στο δεύτερο επίπεδο της διοικητικής διαίρεσης της Δημοκρατίας της Τυνησίας, όπου τα μουταμιντίγια των κυβερνείων επίσης χωρίζονται σε δήμους (πόλεις) και, στη συνέχεια, σε ιμαντάτ και στη συνέχεια σε συμβούλια χωριών). Η Μπεμπλά είναι ενταγμένη στον ενιαίο δήμο Μπεμπλά-Μνάρα, ο οποίος αποτελείται από την κωμόπολη Μπέμπλα και το χωριό Μνάρα. Κατά τη απογραφή του 2021 ο πληθυσμός του δήμου αριθμούσε 18.018 κατοίκους.
## Παραπομπές

 Κατηγορία:Πόλεις της Τυνησίας
Μπεϋζιανή στατιστική

Η **Μπεϋζιανή στατιστική** είναι στατιστική η οποία βασίζεται στο θεώρημα Bayes και επιτρέπει την αναθεώρηση της αρχικής πιθανότητας ανάλογα με τα παρατηρηθέντα δεδομένα. Κατά την μπεϋζιανή στατιστική, το αντικείμενο της στατιστικής είναι η ανάπτυξη μεθόδων παραγωγής και διαχείρισης δεδομένων κατά τρόπο ενιαίο, επαγωγικό και μαθηματικά συνεπή. Αρχικά λαμβάνουμε μία κατανομή πιθανότητας η οποία βασίζεται στη γνώση μας για τις άγνωστες παραμέτρους πριν συλλεγούν δεδομένα. Σε δεύτερη φάση χρησιμοποιούμε τα δεδομένα που πήραμε από το πείραμα για να επανακαθορίσουμε την κατανομή αυτή.

## Θεώρημα Μπέυζ

Το θεώρημα Μπέυζ ορίστηκε μαθηματικά ως η ακόλουθη εξίσωση:.

:\operatorname{P}(A|B) = \frac{\operatorname{P}(B | A) \cdot \operatorname{P}(A)}{\operatorname{P}(B)},

όπου *A* και *B* είναι γεγονότα.

* *P*(*A*) και *P*(*B*) είναι οι πιθανότητες των *A* και *B* που είναι ανεξάρτητα μεταξύ τους.
* *P*(*A*&nbsp;|&nbsp;*B*), η υπό συνθήκη πιθανότητα, είναι η πιθανότητα του *A* δεδομένου του *B* να είναι αληθής.
* *P*(*B*&nbsp;|&nbsp;*A*), είναι η πιθανότητα του *B* δεδομένου του *A* να είναι αληθής.

### Εισαγωγικό παράδειγμα
Σε ένα κουτί υπάρχει ένα εξάεδρο ζάρι και ένα τετράεδρο ζάρι. Επιλέγεται τυχαία ένα εκ των δύο ζαριών. Με το ζάρι που επιλέχθηκε γίνονται 5 ρίψεις. Το αποτέλεσμα της κάθε ρίψης καταγράφεται ως εξής:
* καταγράφεται η τιμή "1" αν το ζάρι φέρει 1
* καταγράφεται η τιμή "0" αν το ζάρι δεν φέρει 1 
Το αποτέλεσμα που καταγράφηκε για τις 5 ρίψεις είναι 1,1,1,0,1. Αφού οριστεί μια τυχαία μεταβλητή "θ" οι τιμές της οποίας θα εκφράζουν το ζάρι που επιλέχθηκε να βρεθεί η εκ των προτέρων και η εκ των υστέρων κατανομή μάζας πιθανότητας της "θ"
* θ=1 αν επιλέχθηκε το εξάεδρο ζάρι
* θ=2 αν επιλέχθηκε το τετράεδρο ζάρι
Επειδή επιλέγεται τυχαία ένα από τα δύο ζάρια η εκ των προτέρων κατανομή μάζας πιθανότητας είναι p(θ)=0.5
Οι παρατηρήσεις είναι 1,1,1,0,1. Η συνάρτηση πιθανοφάνειας θα είναι (οι πέντε ρίψεις είναι ανεξάρτητες μεταξύ τους άρα η πιθανότητα των παρατηρήσεων ισούται με το γινόμενο της πιθανότητας κάθε επιμέρους παρατήρησης.):
P(B|A)= 5/7776 για θ=1 και 3/1024 για θ=2
 Άρα η εκ των υστέρων κατανομή μάζας πιθανότητας είναι:
:\operatorname{P}(A|B) = \frac{\operatorname{P}(B | A) \cdot \operatorname{P}(A)}{\operatorname{P}(B)}=
0,18 για θ=1 και 0,82 για θ=2
 Άρα πολύ πιθανότερο να έχει επιλεγεί το τετράεδρο ζάρι.

## Παραπομπές


Κατηγορία:Στατιστική θεωρία
Μητροπολίτης Κώου και Νισύρου Ναθαναήλ

Ο **Ναθαναήλ** (κατά κόσμον Φίλιππος Διακοπαναγιώτης) είναι Έλληνας θεολόγος και ιεράρχης, μητροπολίτης Κώου και Νισύρου από το 2009. 

## Βιογραφικά στοιχεία
Γεννήθηκε στις 3 Σεπτεμβρίου 1960 και μεγάλωσε στην Κω. Σπούδασε δημοσιογραφία, θεολογία και λαογραφία στην Αθήνα. Επί εικοσιπενταετία διακόνησε στην Κάρπαθο δίπλα στον Μητροπολίτη Καρπάθου και Κάσου κ. Αμβρόσιο. Επανήλθε στην Κω, επίσκοπος πλέον, το 2009. 

Χειροτονήθηκε επίσκοπος στις 8 Μαρτίου 2009 από τον Οικουμενικό Πατριάρχη Βαρθολομαίο στον Πατριαρχικό Ναό του Αγίου Γεωργίου και ενθρονίστηκε στην Κω στις 28 Μαρτίου και στη Νίσυρο στις 2 Απριλίου του ιδίου έτους.

Κατά την μέχρι τωρα διακονία του στην Κω και στη Νίσυρο ανακαίνισε καί αποκατέστησε πολλους ναους, το Μητροπολιτικό Συγκρότημα Ευαγγελισμού, τον Εκκλησιαστικό Οίκο Ευγηρίας «Ο Άγιος Νεκτάριος» και άλλα κτήρια, ίδρυσε με την βοήθεια του Πρωτ. Γεωργίου Παπαθωμά το Ιερό Ησυχαστήριο Φοβεράς Προστασίας - Αγίου Μηνά στή Βουρρίνα της Κω, ίδρυσε Εκκλησιαστικό Μουσείο στήν Παλαιά Μητροπολιτική Οικία, χειροτόνησε ιερείς, όργάνωσε κατηχητικά γιά παιδιά καί ενηλίκους, ήλθε σε διάλογο μέ τους νέους, ξεκίνησε ευρύ φιλανθρωπικό έργο και διοργάνωσε καθημερινό συσσίτιο.

Τό 2011 μετά από εντολή του Οικουμενικού Πατριαρχείου ανέλαβε, ως Πρόεδρος Πατριαρχικής Εξαρχίας, τη διενέργεια οικονομικού και διαχειριστικού ελέγχου στην Ιερά Μονή Αγίου Ιωάννου Θεολόγου Πάτμου. Το 2012 ορίστηκε μέλος Πατριαρχικής Εξαρχίας υπό την Προεδρία του Μητροπολίτου Μιλήτου Αποστόλου. Την Μεγάλη Πέμπτη, 2 Μαΐου 2013, τέλεσε ως Πατριαρχικός Επίτροπος την τελετή του Νιπτήρος στό Ιερό Νησί της Αποκαλύψεως.

Έχει κληθεί τρείς φορές, κατά τά έτη 2010-2011, 2013-2014 καί 2019-2020, νά συμμετάσχει στήν Αγία καί Ιερά Συνοδο του Οικουμενικού Πατριαρχείου.

Ασχολείται επιστημονικά με τη λαογραφία και αγωνίζεται για τη διάσωση και ανάδειξη της παραδόσεως της Κω και της Νισύρου. Μετά τό πτυχίο της Θεολογικής Σχολής (ΕΚΠΑ) έλαβε μεταπτυχιακό δίπλωμα ειδίκευσης από τόν Τομέα Βυζαντινής Φιλολογίας και Λαογραφίας της Φιλοσοφικής Σχολής του ΕΚΠΑ υποστηρίζοντας τη μεταπτυχιακή διατριβή «Η Οσία Μελω στή Βουρρίνα της Κω. Λαϊκή παράδοση καί λατρεία». Τον Νοέμβριο του 2014 εξεδόθη από τις Εκδόσεις Αρμός στή σειρά εκδόσεων τού Ινστιτούτου Λαογραφίας. Τόν Αυγουστο του 2015 ο Άρχων Υπομνηματογράφος της Μ.τ.Χ.Ε. κ. Μηνάς Αλ. Αλεξιάδης, Ομότιμος Καθηγητής Λαογραφίας, του επέδωσε στην Κάρπαθο Τιμητικό Δίπλωμα που του απένειμαν τα μέλη ΔΕΠ του Τομέα Βυζαντινής Φιλολογίας και Λαογραφίας της Φιλοσοφικής Σχολής του ΕΚΠΑ γιά την όλοκλήρωση των σπουδών του με άριστα και τη συγγραφή επιστημονικής μελέτης. Τον Ιουλιο του 2018 το βιβλίο αυτό επανεκδόθηκε εμπλουτισμένο με νέα στοιχεία και επιπλέον λαογραφικό υλικό. Έχει εκδώσει τέσσερις ποιητικές συλλογές.

Ναθαναηλ
Κατηγορία:Έλληνες θεολόγοι
Καουάι 'ο 'ο

Το Kauaʻi ʻōʻō () ή ʻōʻoʻāʻāā (Moho braccatus) ήταν το τελευταίο μέλος του γένους ʻōʻô (Moho) εντός της οικογένειας Mohoidae πουλιών από τα νησιά της Χαβάης. Όλη η οικογένεια έχει εξαφανιστεί. Παλαιότερα θεωρήθηκε μέλος των μελιτζήδων της Αυστραλο-Ειρηνικής (οικογένεια Meliphagidae).

Το πουλί αυτό ήταν ενδημικό στο νησί του Καουάι και ευρίσκονταν συχνά στα υποτροπικά δάση του νησιού μέχρι τις αρχές του 20ού αιώνα. Ωστόσο, η παρουσία του άρχισε να μειώνεται τότε. Τελευταία φορά παρατηρήθηκε το 1985, ενώ οι τελευταίοι ήχοι του ακούστηκαν το 1987. Οι αιτίες της εξαφάνισής του περιλάμβαναν την εισαγωγή αρπακτικών όπως το πολενησιακό ποντίκι, το μικρό ινδικό μανγκόζ και το εγχώριο χοίρο, καθώς και ασθένειες που μεταδίδονταν από κουνούπια και την καταστροφή του οικοσυστήματος.

## Παραπομπές


## Εξωτερικοί σύνδεσμοι
*
Σταθμός Φλέμινγκ (Μετρό Θεσσαλονίκης)

Ο **Σταθμός Φλέμιγκ** ή **Φλέμινγκ** είναι σταθμός του μετρό που εξυπηρετεί τη Γραμμή 1 και τη Γραμμή 2 του Μετρό Θεσσαλονίκης. Ο σταθμός πήρε το όνομά του από τον Σκωτσέζο επιστήμονα Αλεξάντερ Φλέμινγκ. Κατά τη διάρκεια της κατασκευής, βρέθηκε ρωμαϊκό νεκροταφείο και ένας μικρός οικισμός, και χαρακτηρίζεται ως *[[αρχαιολογικός χώρος]] χαμηλής σημασίας* από την Ελληνικό Μετρό, την επιβλέπουσα εταιρεία της κατασκευής του δικτύου. Τέθηκε σε λειτουργία στις 30 Νοεμβρίου του 2024.

## Εξυπηρέτηση αστικών λεωφορείων
Έξω από τον σταθμό του μετρό, διέρχονται τα εξής λεωφορεία:

## Δείτε επίσης
* Κατάλογος σταθμών Μετρό Θεσσαλονίκης

## Παραπομπές


## Εξωτερικοί σύνδεσμοι
* 

Φλεμιγκ
Φλεμινγκ
Κορίτσι με χρυσάνθεμα

Το ***Κορίτσι με χρυσάνθεμα*** (πολωνικά: *Dziewczynka z chryzantemami*) είναι ελαιογραφία του 1894 από την Πολωνή μεταϊμπρεσιονίστρια ζωγράφο, Όλγκα Μποζνάνσκα (1865–1940). Βρίσκεται στην Πινακοθήκη της Πολωνικής Τέχνης του 19ου αιώνα στο Εθνικό Μουσείο της Κρακοβίας, στην Πολωνία.

## Περιγραφή
Ο πίνακας απεικονίζει μια νεαρή κοπέλα να στέκεται μόνη της και να κρατά στα χέρια της ένα μάτσο λευκά χρυσάνθεμα. Το χλωμό, στοχαστικό πρόσωπο του κοριτσιού έχει μια ανήσυχη και σοβαρή έκφραση. Έχει λιτά έντονα κόκκινα μαλλιά, μικρά κόκκινα χείλη και ελαφρώς αστραφτερά μαύρα μάτια. Φοράει ένα απλό μπλε και γκρι φόρεμα. Η φιγούρα του κοριτσιού ρίχνει μια καθαρά ορατή σκιά στον τοίχο πίσω της. Ο πίνακας στερείται έντονων γραμμών και περιγραμμάτων και η φιγούρα του κοριτσιού καθώς και το φόντο αποτελούνται από πολλαπλές χρωματικές κηλίδες.

## Ανάλυση
Το *Κορίτσι με χρυσάνθεμα* θεωρείται από τα πιο αντιπροσωπευτικά έργα της καλλιτέχνιδος. Ζωγραφίστηκε το 1894 στο Μόναχο. Γοητεύτηκε ιδιαίτερα από τους ατμοσφαιρικούς πίνακες του Τζέιμς ΜακΝίλ Ουίσλερ και εξοικειώθηκε με τις καλλιτεχνικές τάσεις στο Παρίσι, που την έκαναν να απορρίψει τις παραδόσεις της Σχολής του Μονάχου. Αποφάσισε να πάει ενάντια στις δημοφιλείς συμβάσεις σχετικά με τα παιδικά πορτρέτα, στα οποία τα παιδιά απεικονίζονταν συχνά φορώντας κομψά και φανταχτερά ρούχα σε πλούσια διακοσμημένους εσωτερικούς χώρους ή με τοπία στο βάθος. Εισήγαγε τη δική της μέθοδο απεικόνισης παιδιών με ουδέτερο υπόβαθρο και φιγούρες που υποβάλλονται σε ενδελεχή χρωματιστική ανάλυση. Σύμφωνα με την Ουρσούλα Κοζακόφσκα-Ζάουχα, ο πίνακας «δημιουργεί την ατμόσφαιρα του στοχασμού, της θλίψης, του μυστηρίου και της υποτίμησης», τα οποία θυμίζουν τα ποιήματα του Μωρίς Μαίτερλινκ, τα οποία η Μποζνάνσκα εκτιμούσε ιδιαίτερα. Το 1896, γράφοντας για την *Gazette des Beaux-Arts,* ο Ουίλιαμ Ρίτερ παρατήρησε ότι «είναι ένα αινιγματικό παιδί που τρελαίνει όσους την παρατηρούν για πολύ καιρό». Η αίσθηση της αθωότητας του παιδιού, η ήρεμη στάση του και τα λεπτά χαρακτηριστικά του προσώπου του έρχονται σε αντίθεση με την αύρα του άγχους και της μελαγχολίας του πίνακα. Η καλλιτέχνις εξέφρασε την ψυχική κατάσταση του κοριτσιού καθώς και την ατμόσφαιρα του περιβάλλοντός της με διακριτικό τρόπο, γεγονός που αποκαλύπτει το έντονο ενδιαφέρον της για τις νέες ιδεολογικές τάσεις στη λογοτεχνία και την τέχνη της περιόδου.

## Δείτε επίσης
* *[[Νέγρα (πίνακας ζωγραφικής)|Νέγρα]]*

## Παραπομπές


Κατηγορία:Πίνακες στη συλλογή του Εθνικού Μουσείου της Κρακοβίας
Κατηγορία:Πολωνική τέχνη
Κατηγορία:Προσωπογραφίες
Εκεχειρία του Άλτμαρκ

Η εξαετής **Εκεχειρία του Άλτμαρκ** (, ), ή **Συνθήκη του Στάρι Ταργκ**, υπογράφηκε στις 16 (ΟΗ)/26 (ΓΗ) Σεπτεμβρίου 1629 στο χωριό Άλτμαρκ (σημερινό Στάρι Ταργκ, Πολωνία) από την Πολωνική-Λιθουανική Κοινοπολιτεία και τη Σουηδική Αυτοκρατορία, με τη βοήθεια του απεσταλμένου του Αρμάν Ζαν ντυ Πλεσσί ντε Ρισελιέ, Ερκιούλ ντε Σαρνασέ, τερματίζοντας τον Πολωνο-Σουηδικό Πόλεμος (1626-1629) και δίνοντας το ελεύθερο στον Γουσταύο Β΄ Αδόλφο της Σουηδίας να λάβει μέρος στον Τριακονταετή Πόλεμο.

## Όροι
Η εκεχειρία επέτρεψε στη Σουηδική Αυτοκρατορία να διατηρήσει τον έλεγχο της Λιβονίας. Η Σουηδική Αυτοκρατορία εκκένωσε επίσης το μεγαλύτερο μέρος του Δουκάτου της Πρωσίας, αλλά κράτησε τις παράκτιες πόλεις. Η Πολωνία είχε άλλα σουηδικά κέρδη που επέστρεψαν από την εισβολή του 1625. Το μεγαλύτερο μέρος της Λιβονίας βόρεια του ποταμού Νταουγκάβα παραχωρήθηκε στη Σουηδική Αυτοκρατορία (Σουηδική Λιβονία), αλλά το Λατγκάλε, η νοτιοανατολική περιοχή, παρέμεινε υπό πολωνική κυριαρχία. Η Σουηδική Αυτοκρατορία έλαβε το δικαίωμα στα δύο τρίτα όλων των ναυτιλιακών δασμών σε πολωνικά λιμάνια, όπως στο Γκντανσκ (Ντάντσιχ) και στο Έλμπλονγκ (Έλμπινγκ) και από το Δουκάτο της Πρωσίας, για έξι χρόνια. Οι ναυτιλιακοί δασμοί χρηματοδότησαν τη συμμετοχή της Σουηδικής Αυτοκρατορίας στον Τριακονταετή Πόλεμο.

Η Εκεχειρία του Άλτμαρκ υπογράφηκε λίγο μετά την ήττα της Σουηδικής Αυτοκρατορίας από την Πολωνία υπό την ηγεσία του Χετμάνου του Στέμματος Στανίσουαφ Κονιετσπόλσκι και των Ιερών Ρωμαϊκών Αυτοκρατορικών στρατευμάτων στη Μάχη της Τστσιάνα, η οποία παραλίγο να οδηγήσει στη σύλληψη του Βασιλιά Γουσταύου Β΄ Αδόλφος της Σουηδίας. Ο Γουσταύος τραυματίστηκε πολλές φορές και μια φορά σώθηκε από έναν από τους άνδρες του.

Το Πολωνικό Κοινοβούλιο (Σέιμ της Πολωνικής-Λιθουανικής Κοινοπολιτείας) δεν επέβαλε νέους φόρους για να πληρώσει τους στρατιώτες του αυτοκρατορικού στρατού που πολεμούσαν υπό τον Χανς Γκέοργ φον Άρνιμ-Μπόιτσενμπουργκ και το χαμηλό ηθικό έκανε ορισμένους από αυτούς να κάνουν ανταρσία ή να πάνε στη Σουηδική Αυτοκρατορία. Αρκετές άλλες χώρες επενέβησαν διπλωματικά, γεγονός που ανάγκασε τελικά τον Σιγισμούνδο Γ΄ της Πολωνίας να συνάψει εκεχειρία.

Το 1635, η εκεχειρία παρατάθηκε με τη Συνθήκη του Στούμσντορφ. Η Σουηδική Αυτοκρατορία εγκατέλειψε τα λιμάνια της Πρωσίας και η Πολωνία παραχώρησε το μεγαλύτερο μέρος της Λιβονίας με τη Ρίγα, αλλά κράτησε την περιοχή Λατγαλία.

## Παραπομπές


## Πηγές
* Ulf Sundberg (2002) *Svenska freder och stillestånd 1249-1814* (Hjalmarson & Högberg) 

## Εξωτερικοί σύνδεσμοι
* Σάρωση της συνθήκης στο IEG Mainz
* Σχολιασμένη έκδοση της συνθήκης στο IEG Mainz

## Περαιτέρω ανάγνωση
* Χρονολόγιο της Σουηδίας
* Ιστορία της Λετονίας: Μία σύντομη περίληψη

Κατηγορία:Συνθήκες της Πολωνικής-Λιθουανικής Κοινοπολιτείας
Κατηγορία:Συνθήκες της Σουηδικής Αυτοκρατορίας
Κατηγορία:Σουηδική Λιβονία
Κατηγορία:Σχέσεις Πολωνίας-Σουηδίας